**Izvješće o provedenom savjetovanju s javnošću o Nacrtu prijedloga Odluke o osnivanju Savjeta mladih Grada Rijeke**

|  |  |  |  |  |  |
| --- | --- | --- | --- | --- | --- |
| **IZVJEŠĆE O PROVEDENOM SAVJETOVANJU S JAVNOŠĆU** | | | | | |
| Naziv akta o kojem je savjetovanje provedeno:  Nacrt prijedloga Odluke o osnivanju Savjeta mladih Grada Rijeke | | | | | |
| Vrijeme trajanja savjetovanja: Savjetovanje je provedeno u trajanju od 30 dana odnosno od 30. srpnja do 29. kolovoza 2025. godine. | | | | | |
| Cilj i glavne teme savjetovanja | | | Osnovni cilj savjetovanja bio je dobivanje povratnih informacija od zainteresirane javnosti u vezi predložene Odluke o osnivanju Savjeta mladih Grada Rijeke. | | |
| **Red. broj** | **Naziv dionika (pojedinac, organizacija, institucija)** | **Članak na koji se odnosi primjedba/**  **prijedlog** | **Tekst primjedbe/prijedloga** | **Prihvaćanje/ neprihvaćanje primjedbe ili prijedloga** | |
| 1. | Sven Karminski | U prijedlogu nije izričito navedeno na koji se članak odnosi. | Članovima savjeta mladih se mora lakše omogućiti da izravno mogu predložiti odluke na glasanje na sjednice gradskog vijeća. | Prijedlog nije prihvaćen.  Djelokrug rada savjeta mladih propisan je člankom 13. Zakona o savjetima mladih (“Narodne novine” broj 41/14, 83/23) i isti je implementiran u članku 18. Nacrta prijedloga Odluke o osnivanju Savjeta mladih Grada Rijeke. | |
| 2. | Karlo Anić | Članak 4. | S obzirom na posljednje izmjene Zakona o savjetima mladih nužno je povećati postojeći broj članova s 11 na maksimalno dopuštenih 15. To proizlazi iz veličine Rijeke kao grada, micanja instituta zamjenika člana te uvođenja elektroničkog puta održavanja sjednica.  Prvo o potencijalnim nedostacima povećanja. Netko bi mogao sugerirati da neće biti dovoljno prijava te da bi zbog glomaznosti bilo ugroženo uredno funkcioniranje tj. kvorum budućeg Savjeta. To ne drži vodu. Prilikom posljednjeg izbora članova SMGR-a, bile su 22 pravovaljane kandidature. Treba imati na umu da je tada postojao i institut zamjenika što znači da su se realno prijavile 44 individue. S obzirom na to, nije racionalno očekivati nedostatak interesa i nedovoljno kvalitetnih kandidatura prilikom sljedećeg izbora samo zato što je broj članova povećan s 11 na 15.  Također, uvedena je i opcija elektroničkih sjednica odnosno prisustvovanja elektroničkim putem. Realno, ovom izmjenom pitanje kvoruma nestaje kao potencijalni problem. Bilo bi smiješno i uvredljivo reći generaciji koja je dio svog školovanja odradila upravo elektroničkim putem (za vrijeme Covid krize) da nije sposobna skupiti kvorum u situaciji gdje se digitalno prisustvo jednako vrednuje kao i fizičko. Suvislih argumenata protiv povećanja broja članova nema.  Ali koji su argumenta za? Vidim dva. Sa jedne strane je veličina same Rijeke. Rijeka ima oko 100 000 stanovnika te je treći najveći grad u državi. Mlada populacija ovog grada je negdje oko 15 000. Je li 11 ljudi doista dovoljno da adekvatno reprezentira svu raznolikost mlade populacije u Rijeci? Jer tu spadaju i srednjoškolci i studenti i mlađi profesionalci. I visokoobrazovani i srednje obrazovani. Šesnaestogodišnjaci kao i tridesetogodišnjaci. A područja koja interesiraju mlade obuhvaćaju i kulturu i sport i obrazovanje i ekonomske prilike. Ako želimo da SM doista bude ozbiljna institucija koja ima adekvatne resurse da kvalitetno predstavlja mlade onda ga moramo ojačati ljudstvom.  Drugi argument proizlazi iz činjenice da su mladi vrlo mobilna kategorija stanovništva, a mandat traje 4 godine. Vrlo je lako zamisliti da netko zbog životnih okolnosti (odlazak na fakultet/zaposlenje/obitelj) jednostavno ne bude u mogućnosti doprinositi u trećoj godini kao u prvoj godini. I zato želimo imati malo veći broj ljudi. Oni su rezerva koja će ublažiti posljedice odlazaka koji će se neizbježno događati za vrijeme mandata. Ne želimo se naći u situaciji da SM usred mandata ima samo 5-6 aktivnih članova. Prije je broj članova tehnički bio 11, ali zbog instituta zamjenika člana možemo reći da se oko Savjeta de facto "motalo" dvostruko više ljudi. Sadašnja odluka bi to srezala upola i to je naprosto neprihvatljivo nisko za grad poput Rijeke.  Ukratko: Zbog micanja instituta zamjenika kao i uvođenja elektroničkog prisustva sjednicama nužno je povećati broj članova savjeta na 15. Time će Savjet biti snažnija i otpornija institucija koja će adekvatnije predstavljati svu raznolikost i interese mladih u ovom gradu. Bilo kakve bojazni oko glomaznosti povećanog Savjeta nisu opravdane. | Prijedlog je prihvaćen. | |

*Napomena: U vremenu trajanja savjetovanja pravovremeno su pristigla dva komentara/prijedloga javnosti na Nacrt prijedloga Odluke o osnivanju Savjeta mladih Grada Rijeke.*